Hjälmaren

Hjälmaren er Sveriges fjerde største innsjø med et areal på 484 km². Den ligger i Svealand, i landskapene Västmanland, Södermanland og Närke.

Generelt
Hjälmaren er en grunn, næringsrik innsjø. På sitt dypeste er den 22 meter, og gjennomsnittsdybden er 6,1 meter. Innsjøen har avløp til Eskilstunaån til Mälaren. Gjennom Hjälmare kanal er det båtforbindelse med Mälaren. Den største øya i Hjälmaren er Vinön. De største tilførselselvene er Svartån og Kvismare kanal, begge fra vest. Det største tettstedet ved innsjøen er Örebro i vest.

På 1880-tallet ble Hjälmaren senket med 1,9 meter, og 190 km² land ble tørrlagt. Mye av dette hadde imiderltid vært våtmark, og ikke blitt regnet som en del av Hjälmarens vannflate.

Se også 
Liste over innsjøer i Skandinavia

Litteratur
 Lars Håkanson, Hjälmaren. En naturgeografisk beskrivning, Solna: Statens Naturvårdsverk, 1978.

Innsjøer i Södermanland
Norrströms vassdragsområde
Örebro läns geografi
Västmanlands läns geografi
Innsjøer i Örebro län